Vlag van die Arabiese Demokratiese Republiek Sahara - Wikipedia
Die nasionale vlag van die Arabiese Demokratiese Republiek Sahara is op 27 Februarie 1976 amptelik in gebruik geneem. Die vlag vertoon ’n rooi driehoek aan die vlagpaalkant met drie ewe wye bane in (van bo na onder) swart, wit en groen met ’n rooi ster en sekelmaan in die wit baan (die vlag is linkshandig (sinister)).
’n Rooi driehoek aan die vlagpaalkant met drie horisontale bane in swart, wit en groen aan die wapperkant met ’n rooi ster en sekelmaan in die wit baan.
Verduideliking van ’n linkshandige vlag
Aan die kleure word soms ook individuele betekenisse toegeken: swart stel die dood voor, wit stel vrede voor en groen stel die lewe voor.
Die rooi driehoek is een derde van die lengte van die vlag en die agterkant van die vlag verskil van die voorkant deurdat die ster en sekelmaan nie op die agterkant vertoon word nie. Die vlag maak gebruik van die Pan-Arabiese kleure en veral die agterkant herinner baie aan die vlag van Palestina.
In die laat 19de eeu het Wes-Sahara ’n Spaanse kolonie geword. Na die Madrid-ooreenstemming van 1975 het Spanje haarself losgemaak en die gebied aan Marokko en Mauritanië oorgelaat. Die gebied is tussen die twee lande verdeel met Marokko wat twee derdes van die grondgebied gekry het. Die Polisario Front het die verdeling verwerp en die Arabiese Demokratiese Republiek Sahara in ballingskap verklaar as die staat verteenwoordigend van ’n “onafhanklike” Wes-Sahara.
In 1979 het Mauritanië ’n vredesverklaring met die Polisario Front onderteken en Marokko het die deel geannekseer wat voorheen aan Mauritanië behoort het. ’n Skietstilstand wat deur die VN bemiddel is, is in 1991 onderteken tussen die twee partye maar die oewereiniteit van die gebied is steeds onopgelos hangende voortslepende vredesamesprekinge.
Vlag van Spanje (1884–1931)
Vlag van Spanje (1931–1939)
Vlag van Spanje (1945–1977)
Vlag van die Sahrawi Nasionale Unie-party (1974–1975)
Die vlag van Mauritanië was die amptelike vlag van Tiris al-Gharbiyya, die deel van Wes-Sahara wat deur Mauritanië geannekseer is van 1976–1979
Marokkaanse streeksvlae (1976–1997)Wysig
In die 1976–1997 provinsiale verdeling van Marokko het drie provinsies dele van Wes-Sahara ingesluit. Die provinsies is egter in 1997 geherorganiseer. Gevolglik is sommige van hierdie vlae nie meer amptelik in gebruik nie.
Vlag van Laayoune-provinsie
Vlag van Boujdour-provinsie
Vlag van Dakhla-provinsie
Agterkant van die vlag
Die vlag word dikwels gesien maar is onjuis
↑ 1,0 1,1 (en) Staff. "CIA - Die Wêreldfeiteboek". CIA. Besoek op 13 Maart 2012.
↑ (en) "Subnasionale vlae van Marokko". flagspot. Besoek op 13 Maart 2012.
Wikimedia Commons bevat media in verband met Vlae van Wes-Sahara.
(en) Wes-Sahara by Flags of the World.
Ontsluit van "https://af.wikipedia.org/w/index.php?title=Vlag_van_die_Arabiese_Demokratiese_Republiek_Sahara&oldid=1843304"
Last edited on 20 Oktober 2018, at 20:00